CELEX: 62022TN0048
Language: hu
Date: 2022-01-27 00:00:00
Title: T-48/22. sz. ügy: 2022. január 27-én benyújtott kereset – Cseh Köztársaság kontra Bizottság

2022.3.21.   
            
            
               HU
            
            
               Az Európai Unió Hivatalos Lapja
            
            
               C 128/27
            
         
      2022. január 27-én benyújtott kereset – Cseh Köztársaság kontra Bizottság
      (T-48/22. sz. ügy)
      (2022/C 128/40)
      Az eljárás nyelve: cseh
      
         Felek
      
      
         Felperes: Cseh Köztársaság (képviselők: M. Smolek, J. Vláčil, J. Očková és O. Serdula meghatalmazottak)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a megtámadott határozat azon részét, amely összesen 43 470 836,30 euró összegben kizár a Cseh Köztársaság által kifizetett kiadásokat, és
               
            
                  —
               
               
                  az Európai Bizottságot kötelezze az eljárási költségek viselésére.
               
            
         Jogalapok és fontosabb érvek
      
      A felperes a keresetével az Európai Mezőgazdasági Garanciaalap (EMGA) és az Európai Mezőgazdasági Vidékfejlesztési Alap (EMVA) terhére a tagállamok által kifizetett egyes kiadásoknak az európai uniós finanszírozásból való kizárásáról szóló, 2021. november 17-i (EU) 2021/2020 bizottsági végrehajtási határozat (az értesítés a C[2021] 8168. számú dokumentummal történt) azon részének a megsemmisítését kéri, amely összesen 43 470 836,30 euró összegben kizár a Cseh Köztársaság által kifizetett kiadásokat.
      Keresete alátámasztása érdekében a felperes hat jogalapra hivatkozik.
      
         Először: meg kell semmisíteni az ún. aktív mezőgazdasági termelő jogállás alkalmazásával kapcsolatos megállapítás vonatkozásában alkalmazott pénzügyi korrekciót. A Bizottság megsértette az 1306/2013 rendelet (1) 52. cikkének (1) bekezdését, mivel annak ellenére korrekciót alkalmazott, hogy a Cseh Köztársaság az aktív mezőgazdasági termelő jogállás ellenőrzése során nem sértette meg az uniós jogot. Az uniós jog ugyanis nem tiltja, hogy a mezőgazdasági tevékenységből származó bevétel részére vonatkozó kritériumot az 1307/2013 rendelet 9. cikke (2) bekezdése harmadik albekezdése szerinti két feltételre alkalmazzák. Az uniós jog továbbá nem követeli meg, hogy az aktív mezőgazdasági termelő jogállás ellenőrzése során az ún. kapcsolt vállalkozásokat figyelembe vegyék. A Bizottság mindenképpen megsértette az 1306/2013 rendelet 52. cikkének (2) bekezdését és az arányosság elvét, mivel olyan mértékű pénzügyi korrekciót alkalmazott, amely nem veszi figyelembe a kifogásolt jogsértés súlyosságát.
      
         Másodszor: meg kell semmisíteni az ún. állandó gyepterületekkel kapcsolatos megállapítás vonatkozásában alkalmazott pénzügyi korrekciót. A Bizottság megsértette az 1306/2013 rendelet 52. cikkének (1) bekezdését, a megfelelő ügyintézés elvét, a bizalomvédelem elvét és az EUMSZ 296. cikk értelmében vett indokolási kötelezettséget, amikor annak ellenére korrekciót alkalmazott, hogy maga is elismerte, hogy a Cseh Köztársaságban az állandó gyepterületek nyilvántartási rendszere megfelel az uniós jognak. A Bizottság ráadásul e lépését nem indokolta.
      
         Harmadszor: meg kell semmisíteni az ellenőrzés minimális mértékével kapcsolatos megállapítás vonatkozásában alkalmazott pénzügyi korrekciót. A Bizottság megsértette az 1306/2013 rendelet 52. cikkének (1) bekezdését, amikor annak ellenére korrekciót alkalmazott, hogy a Cseh Köztársaság betartotta az uniós jog által előírt ellenőrzés minimális mértékét. Az egyik felrótt hiányosságot a Bizottság ráadásul nem határozta meg az audit keretében már az első közlés alkalmával, amivel megsértette a 908/2014 rendelet (2) 34. cikkének (2) bekezdését. A Bizottság mindenképpen megsértette az 1306/2013 rendelet 52. cikkének (2) bekezdését és az arányosság elvét, mivel olyan mértékű pénzügyi korrekciót alkalmazott, amely nem veszi figyelembe a kifogásolt jogsértés súlyosságát.
      
         Negyedszer: meg kell semmisíteni a jogosulatlan kifizetések visszafizettetésével kapcsolatos megállapítás vonatkozásában alkalmazott pénzügyi korrekciót. A Bizottság megsértette az 1306/2013 rendelet 52. cikkének (1) bekezdését, mivel annak ellenére korrekciót alkalmazott, hogy a releváns uniós jogi rendelkezés nem írja elő az elmúlt években támogatásra nem jogosult területek szisztematikus ellenőrzését. A Bizottság mindenképpen megsértette az 1306/2013 rendelet 52. cikkének (2) bekezdését és az arányosság elvét, mivel olyan mértékű pénzügyi korrekciót alkalmazott, amely nem veszi figyelembe a kifogásolt jogsértés súlyosságát.
      
         Ötödször: meg kell semmisíteni a kérelmek késedelmes benyújtásával kapcsolatos megállapítás vonatkozásában alkalmazott pénzügyi korrekciót. A Bizottság megsértette az 1306/2013 rendelet 52. cikkének (1) bekezdését, mivel annak ellenére korrekciót alkalmazott, hogy nem minősül a kereset 640/2014 rendelet (3) 13. cikkének értelmében vett késedelmes benyújtásának, ha a keresetre öt napon belül ráhelyezik az aláírást.
      
         Hatodszor: meg kell semmisíteni az ún. költségvetési fegyelemmel kapcsolatos valamennyi, a költségvetési sorok tárgyában az audit keretében tett megállapítás vonatkozásában alkalmazott pénzügyi korrekciót. A Bizottság mindenképpen megsértette az 1306/2013 rendelet 52. cikkének (2) bekezdését és az arányosság elvét, amikor ezt a korrekciót helytelenül számolta ki, és ezt nemcsak a kereset egyéb jogalapjai hatásainak tekintetében.
      
         (1)  A közös agrárpolitika finanszírozásáról, irányításáról és monitoringjáról és a 352/78/EGK, a 165/94/EK, a 2799/98/EK, a 814/2000/EK, az 1290/2005/EK és a 485/2008/EK tanácsi rendelet hatályon kívül helyezéséről szóló, 2013. december 17-i 1306/2013/EK európai parlamenti és tanácsi rendelet (HL 2013. L 347., 549. o.).
      
         (2)  Az 1306/2013/EU európai parlamenti és tanácsi rendeletnek a kifizető ügynökségek és más szervek, a pénzgazdálkodás, a számlaelszámolás, az ellenőrzési szabályok, a biztosítékok és az átláthatóság tekintetében történő alkalmazására vonatkozó szabályok megállapításáról szóló, 2014. augusztus 6-i 908/2014/EU bizottsági végrehajtási rendelet (HL 2014. L 255., 59. o.; helyesbítés: HL 2015. L 114., 25. o.).
      
         (3)  Az 1306/2013/EU európai parlamenti és tanácsi rendeletnek az integrált igazgatási és ellenőrzési rendszer, a kifizetések elutasítására és visszavonására vonatkozó feltételek, valamint a közvetlen kifizetésekre, a vidékfejlesztési támogatásokra és a kölcsönös megfeleltetésre alkalmazandó közigazgatási szankciók tekintetében történő kiegészítéséről szóló, 2014. március 11-i 640/2014/EK felhatalmazáson alapuló bizottsági rendelet (HL 2014. L 181., 48. o.; helyesbítés: HL 2021. L 336., 47. o.).